
Text rozhodnutia
Súd: Krajský súd Nitra Spisová značka: 26S/6/2015 Identifikačné číslo súdneho spisu: 4015200211 Dátum vydania rozhodnutia: 27. 04. 2016 Meno a priezvisko sudcu, VSÚ: Mgr. Erik Németh ECLI: ECLI:SK:KSNR:2016:4015200211.1 Uznesenie Krajský súd v Nitre v právnej veci žalobcu: L. T., Z. XX, Z., proti žalovanému: Sociálna poisťovňa - ústredie, ul. 29. augusta 8-10, Bratislava, o návrhu na povolenie obnovy konania vedeného na Krajskom súde v Nitre pod sp. zn. 28S/1/2007, jednohlasne, takto r o z h o d o l : Súd konanie z a s t a v u j e . o d ô v o d n e n i e : Návrhom doručeným tunajšiemu súdu dňa 25.02.2015 sa žalobca domáhal, aby súd povolil obnovu konania vedeného na Krajskom súde v Nitre pod sp. zn. 28S/1/2007, keďže sú tu nové skutočnosti a dôkazy, ktoré vyšli najavo, a ktoré nemohol žalobca bez svojej viny použiť. Lustráciou v registri tunajší súd zistil, že žalobca podal rovnaké návrhy na povolenie toho istého konania, t. j. 28S/1/2007 s uvedením úplne identických dôvodov aj pod sp. zn. 15S/6,7,8/2015, 11S/30,32,36,38,40,42,44/2015. Ide teda po formálnej ako aj obsahovej stránke o úplne totožné návrhy na povolenie konania sp. zn. 28S/1/2007. Obsahovo totožný návrh vedený pod sp. zn. 11S/30/2015 bol na súd podaný dňa 20.02.2015 o 9.00 hod. 11 min., pričom návrh vedený pod sp. zn. 26S/6/2015 bol na súd podaný dňa 25.02.2015 o 9.00 hod. a 21 min. Podľa § 83 OSP začatie konania bráni tomu, aby o tej istej veci prebiehalo na súde iné konanie. Podľa § 109 ods. 1 veta prvá OSP ak ide o taký nedostatok podmienky konania, ktorý nemožno odstrániť, súd konanie zastaví. Keďže o takej istej veci ako je vedená pod sp. zn. 26S/6/2015 sa vedie konanie aj pod sp. zn. 11S/30/2015, ktoré ale začalo skôr, súd musel konanie vo veci sp. zn. 26S/6/2015 zastaviť, aby neprebiehali o tej istej veci viaceré konania. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Najvyšší súd SR, cestou podpísaného súdu, písomne, v dvoch vyhotoveniach. V odvolaní sa má popri všeobecných náležitostiach (§ 42 ods.3 OSP) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (§ 205 ods. 1 OSP).

